Document ID: 31993L0052

Tarybos direktyva 93/52/EEB
1993 m. birželio 24 d.
iš dalies keičianti Direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi 1989 m. rugsėjo 25 d. Tarybos direktyvos 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių [3] 1 straipsnyje nustatoma, kad ši direktyva netaikoma embrionams, gautiems naudojant tam tikrus metodus, patenkančius į minėtosios direktyvos taikymo sritį; kadangi embrionais, su kuriais bus atliekamos tokios manipuliacijos, kurių metu įsiskverbiama į skaidriąją zoną (zona pellucida), ir dirbtinio apvaisinimo mėgintuvėlyje būdu gautais embrionais gali būti prekiaujama arba jie gali būti įvežami tuo atveju, jeigu atitinka minėtoje Direktyvoje nustatytus reikalavimus, prieš atsižvelgiant į tuos metodus bei taikant tam tikras papildomas apsaugos priemones; kadangi embrionais, gautais in vitro apvaisinimo būdu, taip pat galima prekiauti ir juos importuoti, taikant atitinkamas apsaugos priemones;
kadangi, taikant papildomas apsaugos priemones, Direktyvos 89/556/EEB prieduose reikia padaryti pakeitimus, kurie priskiriami Komisijos kompetencijos sričiai;
kadangi direktyvoje reikėtų padaryti kitus pakeitimus, siekiant paaiškinti kiaušinėliams apvaisinti naudojamos spermos būklę ir atsižvelgti į naują kovos su snukio ir nagų liga politiką Bendrijoje,
PRIĖMĖ ŠĮ SPRENDIMĄ:
1 straipsnis
Šiuo dokumentu Direktyva 89/556/EEB iš dalies keičiama taip:
1) 1 straipsnio 2 dalis keičiama taip:
"2. Ši direktyva netaikoma embrionams, gautiems branduolio perkėlimo būdu.";
2) 2 straipsnis papildomas šiuo papunkčiu:
"g) "embrionų gamybos grupė"; - tai oficialiai patvirtinta grupė, surenkanti embrionus, apvaisinamus in vitro būdu pagal atitinkamame priede nustatytas sąlygas.";
3) 3 straipsnio a dalies pirmasis papunktis pakeičiamas taip:
"a) jie turėjo būti pradėti dirbtinio arba in vitro apvaisinimo būdu, panaudojant spermą, paimtą iš patino donoro, esančio spermos surinkimo punkte, kompetentingos institucijos patvirtintame spermai surinkti, apdoroti ir saugoti arba spermą, importuotą pagal Direktyvą 88/407/EEB [4].";
4) 4 straipsnis išbraukiamas,
5) 5 straipsnyje įterpiama tokia dalis:
"2a. Embrionų gamybos grupė in vitro apvaisinimo būdu gautiems embrionams patvirtinimą išduoda tik jeigu laikomasi atitinkamame šios direktyvos priede nustatytų sąlygų ir jeigu embrionų gamybos grupė gali įvykdyti kitas atitinkamas šios direktyvos nuostatas, ypač šio straipsnio 1 ir 2 dalių nuostatas, kurios taikomos mutatis mutandis.";
6) 9 straipsnio 3 dalis pakeičiama taip:
"3. Nustatant gyvūnų sveikatos nuostatas dėl snukio ir nagų ligos pagal 1 dalį, būtina atsižvelgti į tai, kad:
- tik įšaldyti embrionai gali būti importuojami iš tų trečiųjų šalių, kuriose taikoma vakcinacija nuo snukio ir nagų ligos. Pagal patvirtintas sąlygas prieš išsiunčiant embrionus galima saugoti ne mažiau kaip 30 dienų,
- gyvūnai donorai turi būti išauginti ūkyje, kuriame per 30 dienų iki surinkimo nei vienas gyvūnas nebuvo vakcinuotas nuo snukio ir nagų ligos ir kuriam netaikomos jokios draudimo arba karantino priemonės.";
7) 11, 12 ir 13 straipsniai pakeičiami taip:
"11 straipsnis
Taikomi Direktyvoje 90/675/EEB [*] OL L 373, 1990 12 31, p. 1. Direktyva su paskutiniais pakeitimais, padarytais Reglamentu (EEB) Nr. 1601/92 (OL L 173, 1992 6 27, p. 13). nustatyti principai ir taisyklės, pirmiausia organizuojant patikrinimus, kuriuos turi atlikti valstybės narės, ir po tų patikrinimų vykdomai veiklai bei taikytinoms apsaugos priemonėms."
2 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1994 m. sausio 1 d., įgyvendina šią direktyvą. Apie tai jos nedelsdamos praneša Komisijai.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
3 straipsnis
Ši direktyva skirta valstybėms narėms.
Priimta Liuksemburge, 1993 m. birželio 24 d.

Labels: 0
3
5
6